cyanic-selkie/wikianc huggingface dataset:
कोबी ब्रायंट
प्लेऑफ्स में निराशा (2004-07)
22 जनवरी 2006 को ब्रायंट ने टोरंटो रैपटर्स खिलाफ 122-104 की जीत में अकेले 81 अंकों का योगदान दिया था। एल्गिन बेयर के 71 अंकों के पिछले फ्रेंचाइज रिकॉर्ड को तोड़ने के अतिरिक्त, ब्रायंट का यह प्रदर्शन एनबीए इतिहास का दूसरा सर्वश्रेष्ठ प्रदर्शन था। उनके ऊपर केवल विल्ट चेम्बरलेन का नाम आता है जिन्होंने 1962 के एक खेल में 100 अंक बनाये थे। उसी महीने में ब्रायंट 1964 के बाद से पहले ऐसे खिलाड़ी बन गए जिन्होंने चार लगातार खेलों 45 या उससे अधिक अंक अर्जित किये हैं। उनसे पहले यह कारनामा केवल चेम्बरलेन तथा बेलर ही कर पाए थे। जनवरी के महीने में ब्रायंट का प्रति गेम औसत 43.4 अंक रहा जो एक महीने के औसत के हिसाब से एनबीए इतिहास का आठवां सर्वोच्च औसत था और चेम्बरलेन के अतिरिक्त अन्य कोई खिलाड़ी ऐसा नहीं कर पाया था। 2005-06 सत्र के अंत तक, ब्रायंट ने लेकर्स के लिए एक सत्र के सर्वाधिक 40 अंकों वाले गेम (27) तथा सबसे अधिक अंक (2832) अर्जित करने का फ्रेंचाइज़ रिकॉर्ड बनाया. उन्होंने पहली बार लीग के स्कोरिंग खिताब को जीता और उनका औसत रहा 35.4. ब्रायंट, 2006 एनबीए के सबसे मूल्यवान खिलाड़ी पुरस्कार के लिए वोटिंग में चौथे स्थान पर रहे, लेकिन पहले स्थान के लिए उनको 22 वोट प्राप्त हुए. उनसे अधिक वोट केवल विजेता स्टीव नैश को ही मिले थे। लॉस एंजिल्स का आंकड़ा 45-37 रहा जो पिछले सत्र की तुलना में ग्यारह अधिक था और ऐसा प्रतीत हुआ कि पूरी टीम अपने रंग में आ रही है।
उसी सत्र में बाद में यह बताया गया कि ब्रायंट 2006-07 के एनबीए सत्र की शुरुआत में अपने जर्सी नंबर को 8 से बदल कर 24 करेंगे. हाई स्कूल में ब्रायंट का पहला नंबर 24 था, उसके बाद उन्होंने 33 नबंर इस्तेमाल करना शुरू कर दिया. लेकर्स का सत्र समाप्त हो जाने के बाद ब्रायंट ने टीएनटी पर कहा कि वे एकदम शुरुआत में ही 24 चाहते थे लेकिन वह उपलब्ध नहीं था। 33 भी उपलब्ध नहीं था क्योंकि उसे करीम अब्दुल जब्बार के साथ ही हटा दिया गया था। ब्रायंट ने एडिडास के एबीसीडी कैंप में 143 को पहना था और उसके अंकों को जोड़कर मिलने वाले 8 का चयन किया। प्लेऑफ्स के पहले दौर में लेकर्स ने बेहतरीन खेल दिखाते हुए फीनिक्स संस के ऊपर 3-1 की श्रंखला बढ़त हासिल कर ली, चौथे गेम में ब्रायंट के ओटी-फोर्सिंग तथा गेम को जितवाने वाले शॉट्स काफी चर्चा में रहे. वे द्वितीय वरीयता प्राप्त संस को बाहर करने से केवल 6 सेकंड की दूरी तक पहुंचे, हालांकि अतिरिक्त समय में वे उस खेल को 126-118 से हार गए। श्रृंखला में ब्रायंट के प्रति गेम 27.9 अंकों के बावजूद लेकर्स लड़खड़ा गए और अंततः संस से सात गेमों में मात खा गए। 2006 के ऑफ सीजन में ब्रायंट के घुटने की सर्जरी की गयी जिसके कारण वे 2006 की एफआईबीए विश्व चैम्पियनशिप प्रतियोगिता में भाग नहीं ले पाए.
2006-07 के सत्र के दौरान ब्रायंट को अपने नवें ऑल-स्टार गेम के लिए चयनित किया गया और फरवरी 18 को उन्होंने 31 अंक, 6 एसिस्ट्स, 6 स्टील्स का बेहतरीन प्रदर्शन करते हुए अपने करियर की दूसरी ऑल-स्टार गेम एमवीपी ट्रॉफी जीत ली. इस सत्र के दौरान ब्रायंट कोर्ट पर घटने वाली अनेकों घटनाओं का हिस्सा बने. 28 जनवरी को गेम जीतने के लिए एक जंपशॉट लगाते समय फाउल अर्जित करने की कोशिश करते वक्त उनके हाथ की कोहनी से सैन एंटोनियों स्पर्स के गार्ड मनू गिनोबिली के चेहरे पर चोट लग गयी। लीग समीक्षा के बाद ब्रायंट को न्यूयॉर्क निक्स के खिलाफ मैडिसन स्क्वायर गार्डन में होने वाले अगले गेम के लिए निलंबित कर दिया गया। निलंबन के लिए आधार यह दिया गया कि ब्रायंट द्वारा अपने हाथ को पीछे की तरफ घुमाना एक "अप्राकृतिक गतिविधि" थी। बाद में 6 मार्च को ऐसा प्रतीत हुआ कि उन्होंने उस क्रिया को दोहराया है और इस बार मिनियासोटा टिम्बरवॉल्वस के गार्ड मार्को जारीच को चोट लग गयी। 7 मार्च को एनबीए ने ब्रायंट को दूसरी बार एक गेम के लिए निलंबित कर दिया. वापस लौटने के बाद 9 मार्च के अपने पहले गेम में उन्होंने काइल कोर्वर को कोहनी से चोट पहुंचा दी, जिसे बाद में टाइप 1 जलन प्रेरित फाउल घोषित कर दिया गया।
16 मार्च को ब्रायंट ने पोर्टलैंड ट्रेल ब्लेज़र्स के खिलाफ एक घर के गेम में सत्र के सर्वाधिक 65 अंक बनाये जिसने लेकर्स के लगातार 7 गेम हारने के क्रम को तोड़ने में मदद की. उनके 11 वर्षीय करियर का यह दूसरा सर्वश्रष्ठ प्रदर्शन था। उसके अगले गेम में ब्रायंट ने मिनेसोटा टिम्बरवॉल्वस के विरुद्ध 50 अंक बनाये, उसके बाद उन्होंने मेम्फिस ग्रिज्लीज के खिलाफ 60 अंक बनाये. इस तरह वे लेकर्स के दूसरे ऐसे खिलाड़ी बन गए जिसने तीन लगातार गेमों में 50 या अधिक अंक बनाये हैं। यह कारनामा अंतिम बार माइकल जोर्डन द्वारा 1987 में किया गया था। उनके पहले लेकर की तरफ से यह उपलब्धि केवल एल्गिन बेलर ने हासिल की थी जिन्होंने दिसंबर 1962 में तीन लगातार गेमों में 50 या अधिक अंक बनाये थे। उसके अगले दिन न्यू ऑरलियन्स हौर्नेट्स के खिलाफ एक गेम में ब्रायंट 50 अंक बनाकर एनबीए इतिहास केवल दूसरे ऐसे खिलाड़ी बन गए जिसने लगातार 4 गेमों में 50 या अधिक अंक बनाये हैं। उनसे आगे केवल विल्ट चैम्बरलेन हैं जिन्होंने दो बार लगातार 7 गेमों में 50 या अधिक अंक बनाये हैं। ब्रायंट ने उस वर्ष का समापन कुल दस 50-प्लस गेमों के साथ किया और विल्ट चैम्बरलेन के बाद एक सत्र में ऐसा करने वाले दूसरे खिलाड़ी बने. चैम्बरलेन ने 1961-62 तथा 1962-63 में यह उपलब्धि हासिल की थी। उन्होंने उस सत्र में लगातार दूसरी बार स्कोरिंग का ख़िताब भी जीता. पूरे 2006-07 सत्र के दौरान ब्रायंट की जर्सी अमेरिका तथा चाइना में सर्वाधिक बिकने वाली एनबीए जर्सी बन गयी। कई पत्रकारों ने बिक्री की इस बढोत्तरी का श्रेय ब्रायंट के नए नंबर तथा कोर्ट पर उनके लगातार शानदार प्रदर्शन को दिया है। 2007 के एनबीए प्लेऑफ्स में लेकर्स को एक बार फिर फीनिक्स संस ने 4-1 से प्रथम राउंड में ही परास्त कर दिया.
एमवीपी (MVP) वर्ष (2007-08)
27 मई 2007 को ईएसपीएन की एक खबर के अनुसार ब्रायंट का कहना है कि यदि जेरी वेस्ट पूर्ण अधिकारों के साथ टीम में वापस नहीं आते हैं तो स्वयं बाहर जाना चाहेंगे. ब्रायंट ने बाद में जेरी वेस्ट को वापस बुलाए जाने की अपनी इच्छा की पुष्टि की, लेकिन ऐसा ना होने पर स्वयं बाहर जाने वाली खबर का खंडन किया। हालांकि, तीन दिन बाद स्टीफन ए. स्मिथ के रेडियो कार्यक्रम में ब्रायंट ने लेकर्स के एक "अंदरूनी सूत्र" पर नाराजगी जाहिर की जिसने दवा किया था कि शकील ओ'नील के टीम से बाहर जाने के लिए ब्रायंट जिम्मेदार हैं और सार्वजनिक रूप से कहा था "मैं बिकना चाहता हूँ". यह वक्तव्य देने के तीन घंटे बाद ब्रायंट ने एक दूसरे साक्षात्कार में कहा कि हेड कोच फिल जैक्सन के साथ बातचीत करने के बाद उन्होंने अपने निर्णय पर फिर से विचार किया है और बेचे जाने के अपने अनुरोध को वापस ले लिया है। 23 दिसम्बर 2007 को ब्रायंट मैडिसन स्क्वायर गार्डन में न्यू यॉर्क निक्स के खिलाफ एक गेम में 20,000 अंको तक पहुंचने वाले सबसे युवा खिलाड़ी बन गए (29 साल, 122 दिन). अपने शूटिंग वाले हाथ की छोटी ऊँगली में काफी गंभीर चोट (फ्रैक्चर) लगने के बावजूद ब्रायंट सर्जरी (शल्य चिकित्सा) करवाने के बजाय नियमित सत्र के सभी 82 गेमों में खेले। अपनी चोट के बारे में उन्होंने कहा, "मैं लेकर्स के सत्र के समापन तथा ग्रीष्मकालीन ओलिंपिक खेलों तक किसी भी प्रकार की सर्जरी से बचना चाहूँगा. लेकिन यह चोट myself [sic] है और लेकर्स के मेडिकल स्टाफ को दैनिक रूप से इसकी निगरानी करनी पड़ेगी. सितम्बर 2008 की शुरुआत में ब्रायंट ने निर्णय किया कि चोट को ठीक करवाने के लिए वे कोई सर्जरी नहीं करवाएंगे.
वेस्ट के सर्वश्रेष्ठ 57-25 आंकड़े तक पहुंचने में टीम की मदद करने और प्रथम राउंड में नगेट्स को बुरी तरह पछाड़ने के बाद 6 मई 2008 को ब्रायंट को अपने करियर में पहली बार आधिकारिक रूप से एनबीए का सर्वाधिक मूल्यवान खिलाड़ी घोषित कर दिया गया। उन्होंने कहा, "यह सफर काफी लंबा रहा. मुझे इस संगठन तथा इस शहर का प्रतिनिधित्व करते हुए काफी गर्व का अनुभव हो रहा है।" ब्रायंट को लेकर्स में लाने के लिए जिम्मेदार जेरी वेस्ट भी, ब्रायंट को एनबीए कमिश्नर डेविड स्टर्न के हाथो एमवीपी ट्रॉफी मिलता देखने के लिए उस पत्रकार सम्मेलन में मौजूद थे। उन्होंने कहा, "कोबी इसके लायक हैं। उन्होंने एक अन्य शानदार सत्र अभी अभी समाप्त किया है। मुझे तनिक भी आश्चर्य नहीं है।" एमवीपी पुरस्कार जीतने के अतिरिक्त, ब्रायंट 8 मई 2008 को इकलौते ऐसे खिलाड़ी थे जिसे ऑल-एनबीए टीम के लिए सर्वसम्मति से चुना गया, यह कारनामा उन्होंने लगातार तीसरे सत्र में तथा अपने करियर में छठी बार किया था। उसके बाद उन्हें केविन गार्नेट के साथ एनबीए ऑल-डिफेंसिव टीम में शामिल किया गया, उन्हें कुल मिलाकर 52 अंक मिले जिसमे 24 प्रथम स्थान की सहमतियाँ भी शामिल हैं और आठवीं बार उनका चयन किया गया।
लेकर्स ने 2007-08 सत्र का समापन 57-25 के आंकड़े के साथ किया, वेस्टर्न कॉन्फरेंस में प्रथम स्थान पर आये और नगेट्स के विरुद्ध प्रथम दौर के मुकाबले के लिए खुद को स्थापित कर लिया। पहले गेम में ब्रायंट ने, जिन्होंने कहा था कि अधिकाश गेम के दौरान उन्होंने स्वयं को छुपाकर रखा था, अपने 32 में से 18 अंकों को गेम के अंतिम 8 मिनटों में अर्जित किया और लेकर्स को आसानी से विजय दिला दी. इस प्रकार डेन्वर, 2004 में सैन एंटोनियो स्पर्स के हाथों चार गेमों में मेम्फिस ग्रिज्लिज की हार के बाद प्लेऑफ्स के प्रथम राउंड में बाहर होने वाली पहली ऐसी टीम बन गयी जिसने पचास से अधिक गेम जीते हैं। अगले राउंड के प्रथम गेम में जैज़ के विरुद्ध ब्रायंट ने 38 अंक बनाये और लेकर्स ने जैज़ को पराजित कर दिया. लेकर्स ने अगला गेम भी जीत लिया लेकिन ब्रायंट द्वारा प्रति गेम 33.5 अंक बनाने के बावजूद वे तीसरे तथा चौथे गेमों में हार गए। इसके बाद लेकर्स ने अगले दोनों गेम जीतते हुए सेमी-फाइनल में छह गेमों में विजय प्राप्त की. इसके साथ ही उन्होंने वेस्टर्न कॉन्फरेंस के फाइनल में सैन एंटोनियो स्पर्स के खिलाफ अपना स्थान पक्का कर लिया। लेकर्स ने स्पर्स को 5 गेमों में परास्त कर दिया और बोस्टन सेल्टिक्स के विरुद्ध एनबीए के फाइनल में जा पहुंचे। ब्रायंट के करियर में यह पांचवां मौका और शकील ओ'नील के बिना पहला जब वे एनबीए के फाइनल में पहुंचे। लेकिन लेकर्स बोस्टन सेल्टिक्स के खिलाफ 6 गेमों में हार गए।
दोहराना (2008-10)
2008-09 के सत्र में लेकर्स ने अपने अभियान की शुरुआत पहले सातों गेमों को जीतने के साथ की. ब्रायंट के नेतृत्व में टीम ने 17-2 के आंकड़े के साथ सत्र की शुरुआत में सर्वाधिक जीत हासिल करने फ्रेंचाइज़ के रिकॉर्ड की बराबरी कर ली और दिसंबर के अंत तक लेकर्स का आंकड़ा 21-3 तक पहुँच गया। ब्रायंट ने बोस्टन तथा क्लीवलैंड जैसे एनबीए के दावेदारों के विरुद्ध कुछ प्रमुख गेमों में लेकर्स को विजय दिलाई, साथ ही 6-0 की रोड ट्रिप भी शामिल है जिसमे सेल्टिक्स तथा कैवेलियर्स को दो दो बार फिर से उन्होंने परास्त किया। परिणामस्वरूप उस पूरे सत्र के दौरान वेस्टर्न कॉन्फरेंस में लेकर्स ने अपनी शीर्ष वरीयता को बनाये रखा. ब्रायंट ने सत्र के दौरान अपने प्रभावी खेल को जारी रखते हुए अपने लगातार ग्यारहवें ऑल-स्टार गेम में स्थान हासिल किया और फिर से एनबीए के सर्वाधिक मूल्यवान खिलाडियों की दौड़ में शामिल हो गए। तीन बार वेस्टर्न कॉन्फरेंस के प्लयेर ऑफ दी वीक बनाये जाने के अतिरिक्त ब्रायंट को दिसंबर तथा जनवरी के महीनों के लिए वेस्टर्न कॉन्फरेंस का प्लयेर ऑफ दी मंथ भी घोषित किया गया। स्कोरिंग के हिसाब से यह सत्र भी ब्रायंट के लिए काफी उल्लेखनीय साबित हुआ। उन्होंने 2 फ़रवरी 2009 को निक्स के विरुद्ध 61 अंकों के साथ मैडिसन स्क्वायर गार्डन में सर्वाधिक अंकों के रिकॉर्ड को बनाया.
2009 के एनबीए ऑल-स्टार गेम के दौरान ब्रायंट को 27 अंक, 4 एसिस्ट्स 4 रिबाउंड्स, तथा 4 स्टील्स का प्रदर्शन देने के कारण अपने पूर्व साथी ओ'नील के साथ संयुक्त रूप से एमवीपी का पुरस्कार दिया गया। सत्र की समाप्ति तक ब्रायंट एनबीए की सर्वकालीन स्कोरिंग सूची में 21वें स्थान से 17वें स्थान तक आ गए, इसके लिए उन्होंने (कालानुक्रमिक क्रम में) एल्गिन बेलार, एड्रियन दान्तले, राबर्ट पैरिश, तथा चार्ल्स बार्कले को पछाड़ा. लेकर्स ने 65-17 के रिकॉर्ड के साथ वेस्ट में प्रथम स्थान तथा पूरे एनबीए में द्वितीय प्राप्त किया। ब्रायंट को एमवीपी की वोटिंग में लेब्रौन जेम्स के बाद दूसरा स्थान प्राप्त हुआ। ब्रायंट को अपने करियर में सातवीं बार ऑल-एनबीए फर्स्ट टीम तथा ऑल-डिफेंसिव फर्स्ट टीम के लिए चुना गया। प्लेऑफ्स में लेकर्स ने प्रथम दो राउंड्स में यूटा जैज़ को पांच गेमों तथा हाउस्टन रॉकेट्स को सात गेमों में पराजित किया। कॉन्फरेंस के फाइनल में डेन्वर नगेट्स को छह गेमों में परास्त करने के साथ लेकर्स लगातार दूसरी बार तथा ब्रायंट अपने करियर में छठी बार एनबीए के फाइनल में पहुंचे। फाइनल में ओरलांडो मैजिक को परास्त करके लेकर्स 2009 एनबीए के चैंपियंस बन गए। ब्रायंट को अपनी चौथी चैम्पियनशिप जीतने पर अपने जीवन में पहली बार एनबीए फाइनल की एमवीपी ट्रॉफी प्रदान की गयी। 1969 एनबीए के फाइनल में जेरी वेस्ट के बाद से वे पहले ऐसे खिलाड़ी बन गए जिसने एक फाइनल श्रंखला में कम से कम 32.4 अंक तथा 7.4 एसिस्ट्स का औसत निकाला है। और माइकल जॉर्डन के बाद पहले ऐसे खिलाड़ी जिसने फाइनल जीतने वाली टीम में 30 अंक, 5 रिबाउंड्स तथा 5 एसिस्ट्स का प्रदर्शन दिखाया है।
2009-10 सत्र के दौरान ब्रायंट डिफेंडिंग चैम्पियन लेकर्स का एक शीर्ष दाल के रूप में नेतृत्व करते रहे. पूरे सत्र के दौरान ब्रायंट ने छह बार गेम जीतने वाली शॉट्स लगायीं, जिसमे शामिल थी 4 दिसम्बर 2009 को मायामी हीट के विरुद्ध अंतिम क्षणों में सीटी बजने से ठीक पहले लगायी गयी एक थ्री-पॉइंटर शॉट जिसने लेकर्स को गेम जितवा दिया. ब्रायंट ने उसे अपनी सबसे भाग्यशाली शॉट्स में से एक बताया. एक हफ्ते बाद मिनियासोटा टिम्बरवॉल्वस के खिलाफ एक गेम में ब्रायंट की तर्जनी ऊँगली में फ्रैक्चर हो गया। चोट के बावजूद ब्रायंट ने आराम करने की बजाय खेलना जारी रखा. अपनी ऊँगली की चोट के पांच दिनों बाद ब्रायंट ने एक और खेल जितवाने वाली शॉट लगायी, इसके पहले वे नियमित समय में एक अवसर खो चुके थे लेकिन मिलवाउकी बक्स के खिलाफ अतिरिक समय में उन्होंने कोई गलती नहीं की. परिणाम स्वरूप उन्हें दिसंबर महीने के लिए वेस्टर्न कॉन्फरेंस प्लयेर ऑफ दी मंथ तथा तीन बार वेस्टर्न कॉन्फरेंस प्लयेर ऑफ दी वीक घोषित किया गया।
2 अप्रैल 2010 को लेकर्स ने ब्रायंट के साथ $87 मिलियन के एक तीन-वर्षीय अनुबंध पर हस्ताक्षर किये जिसकी अवधि 2013-14 सत्र तक की है। ब्रायंट ने अपने घुटने तथा ऊँगली की चोट के कारण अंतिम पांच में से चार गेमों से बाहर बैठने के साथ नियमित सत्र का समापन किया। पूरे सत्र के दौरान ब्रायंट को कई चोटों का सामना करना पड़ा जिसके कारण उन्हें 9 गेम छोड़ने पड़े. लेकर्स ने वेस्टर्न कॉन्फरेंस की शीर्ष वरीय टीम के रूप में ओकलाहोमा सिटी थंडर के खिलाफ प्लेऑफ्स की शुरुआत की और छह गेमों में उनको परास्त कर दिया. दूसरे राउंड में यूटा जैज़ को हराकर लेकर्स वेस्टर्न कॉन्फरेंस के फाइनल में पहुँच गए, जहाँ उनका मुकाबला फीनिक्स संस के साथ था। दूसरे गेम में ब्रायंट ने 13 एसिस्ट्स अर्जित किये जो उनके प्लेऑफ करियर का एक नया रिकॉर्ड था; 1996 में मैजिक जॉन्सन के 13 एसिस्ट्स के बाद प्लेऑफ्स में यह किसी लेकर का सबसे शानदार प्रदर्शन था। छह गेमों में श्रंखला जीतने के साथ लेकर्स ने वेस्टर्न कॉन्फरेंस चैम्पियनशिप पर कब्ज़ा कर लिया और लगातार तीसरी बार एनबीए के फाइनल में अपनी जगह बना ली. उनका सामना इस बार फिर 2008 के चैम्पियन बोस्टन सेल्टिक्स के साथ था। ब्रायंट तथा लेकर्स सातवें गेम के तीसरे क्वार्टर में 13 अंकों से पिछड़ने के बावजूद वापस आये और चैम्पियनशिप जीत ली. यह ब्रयांट की पांचवीं चैम्पियनशिप विजय थी जिसमे उनको लगातार दूसरी बार एनबीए फाइनल का एमवीपी पुरस्कार प्रदान किया गया। यह पहली बार था कि लेकर्स ने एनबीए फाइनल में बोस्टन सेल्टिक्स के खिलाफ सातवाँ गेम जीता हो.
खिलाड़ी का प्रोफ़ाइल
ब्रायंट एक शूटिंग गार्ड हैं जो स्मॉल फॉरवर्ड पोजीशन (आगे के स्थानों पर) पर भी खेलने में सक्षम हैं। उन्हें एनबीए के सबसे सम्पूर्ण खिलाड़ियों में से एक माना जाता है, 1999 के बाद से सभी ऑल-एनबीए टीमों के लिए उनका चयन किया गया है और पिछले बारह एनबीए ऑल-स्टार गेमों का वे हिस्सा रह चुके हैं। खेल के लेखक तथा खेल से जुड़े अन्य सदस्य ब्रायंट की तुलना अक्सर माइकल जॉर्डन के साथ करते हैं लेकिन ब्रायंट को यह कतई नापसंद है। 2007 में ईएसपीएन के खेल-लेखकों के एक मतदान में ब्रायंट को जॉर्डन के बाद दूसरा सर्वश्रेष्ठ शूटिंग गार्ड घोषित किया गया था। वे एक शानदार स्कोरर हैं। अपने करियर में उनका प्रति गेम औसत 25.3 अंकों के साथ साथ 5.3 रिबाउंड्स, 4.7 एसिस्ट्स, तथा 1.5 स्टील्स का रहा है (2009-10 के नियमित सत्र के अंत तक). वे स्वयं के लिए शॉट्स बनाने की क्षमता के लिए जाने जाते हैं। एनबीए के एक गेम में 12 थ्री-पॉइंटर शॉट्स लगाने का रिकॉर्ड ब्रयांट तथा एक अन्य खिलाड़ी के नाम है। ब्रायंट का नाम अक्सर एनबीए के सबसे सफल स्कोरर में लिया जाता है, हालाँकि उनके 45.5% के फील्ड गोल औसत को अत्यंत शानदार नहीं कहा जा सकता. वे अपनी गति तथा एथलेटिक क्षमता का प्रयोग रक्षकों को छकाकर बास्केट करने के लिए करते हैं। इसके अलावा वे एक असाधारण डिफेंडर (रक्षक) भी हैं जिसने पिछले ग्यारह में से दस सत्रों में ऑल-डिफेंसिव फर्स्ट या सेकंड टीम में स्थान पाया है। टीएनटी तथा स्पोर्टिंग न्यूज़, दोनों ने ब्रायंट को 2000-2009 के लिए 'एनबीए प्लयेर ऑफ दी डिकेड (दशक का सर्वश्रेष्ठ खिलाड़ी)' घोषित किया है।
अंतरराष्ट्रीय करियर
अमेरिका की राष्ट्रीय टीम के साथ ब्रायंट का सीनियर अंतरराष्ट्रीय करियर 2006 में शुरू हुआ। वे 2007 की अमेरिका की पुरुषों की सीनियर राष्ट्रीय टीम तथा यूएसए एफआईबीए अमेरीकास चैम्पियनशिप टीम के सदस्य थे जिसने 10-0 के साथ समाप्त किया, स्वर्ण पदक जीता तथा अमेरिकी पुरुषों की टीम को 2008 के ओलम्पिक में स्थान दिलवाया. वे यूएसए के एफआईबीए अमेरीकास चैम्पियनशिप के सभी 10 गेमों में खेले थे। टीम में मेड तथा अटेम्प्टेड फ्री थ्रोज के लिए उनका स्थान तीसरा है और मेड फील्ड गोल्स तथा मेड 3-पॉइंटर्स के लिए चौथा। एफआईबीए अमेरीकास चैम्पियनशिप के सभी प्रतियोगियों में से स्कोरिंग के लिए ब्रायंट का 15वां स्थान, एसिस्ट्स के लिए 14वां, तथा स्टील्स के लिए आठवां स्थान है। ब्रायंट ने दस में से आठ गेमों में दहाई अंकों को पार किया था। ब्रायंट ने मात्र कुछ सेकंड्स शेष रहते फाउल लाइन के ऊपर से एक गेम विनिंग 14 ft जम्पर शॉट लगाया था। .530 शूटिंग प्रतिशत के साथ उनका वर्तमान औसत है 16.3 अंक,2.2 रिबाउंड्स, तथा 3.1 एसिस्ट्स.
अपने अंतरराष्ट्रीय विस्तार के एक हिस्से के रूप में वे 'कोबी मेंटू ' नामक एक चीनी रिएलिटी शो का हिस्सा हैं जो चीनी बास्केटबॉल खिलाडियों को विभिन्न अभ्यास तथा खेलने की तैयारी करते हुए दिखाता है, जबकि ब्रायंट अभ्यास करते समय खिलाडियों को सलाह तथा प्रोत्साहन प्रदान करते हैं।
23 जून 2008 को उन्हें 2008 के ग्रीष्मकालीन ओलिंपिक के लिए अमेरिका की पुरुषों की राष्ट्रीय सीनियर टीम का हिस्सा बनाया गया। वे अपने जीवन में पहली बार ओलंपिक टीम का हिस्सा बने थे। ब्रायंट के 20 अंकों, जिसमे से 13 चौथे क्वार्टर में बनाये थे, तथा 6 एसिस्ट्स की सहायता से अमेरिकी टीम ने 24 अगस्त 2008 को 2008 के ग्रीष्मकालीन ओलम्पिक के स्वर्ण पदक मुकाबले में स्पेन को 118-107 से परास्त किया था। 2000 के ओलम्पिक के बाद से किसी अंतर्राष्ट्रीय प्रतियोगिता में यह अमेरिका का पहला स्वर्ण पदक था। ओलम्पिक के आठ मुकाबलों में उनका औसत रहा 15.0 अंक, 2.8 रिबाउंड्स तथा 2.1 एसिस्ट्स जबकि उनकी फील्ड शूटिंग .462 की रही.
निजी जीवन
नवम्बर 1999 में 21 वर्षीय ब्रायंट 17 वर्षीय वेनेसा लाएन से मिले जब वे था ईस्टसिदाज़ म्यूजिक वीडियो "G'd अप" में बैकग्राऊंड डांसर (पार्श्व नर्तकी) के रूप में काम कर रही थीं। ब्रायंट उस बिल्डिंग में अपने सबसे पहले मुजिकल एल्बम पर काम रहे थे, हालांकि वह कभी रिलीज नहीं हुआ। उन दोनों ने एक दूसरे के साथ मिलना शुरू कर दिया और मात्र छह महीने बाद मई 2000 में उनकी सगाई हो गयी, उस समय लाएन कैलिफोर्निया के हंटिंगटन बीच के मरीना हाई स्कूल की सीनियर थीं। मीडिया से बचने के लिए उन्होंने अपने हाई स्कूल को स्वतंत्र अध्ययन के माध्यम से पूरा किया। वेनेसा की कजिन लैला लाएन के अनुसार उन दोनों में कोई शादी-पूर्व समझौता नहीं हुआ था। वेनेसा का कहना था कि "ब्रायंट उन्हें हद से ज्यादा प्यार करते हैं".
उन्होंने कैलिफोर्निया के डाना पॉइंट में 18 अप्रैल 2001 को शादी कर ली. न तो ब्रायंट के माता पिता, उनकी दो बहनें, लंबे समय तक उनके सलाहकार और एजेंट आर्न टेलेम आये और न ही ब्रायंट के लेकर्स के साथी उनकी शादी में शरीक हुए. ब्रायंट के माता पिता कई कारणों से इस शादी के खिलाफ थे। कथित तौर पर ब्रायंट के माता पिता को उनके इतनी कम उम्र में शादी करने पर ऐतराज था, खासकर ऐसी लड़की के साथ जो अफ़्रीकी-अमेरिकी मूल की नहीं है। इस असहमति के कारण दो साल से अधिक समय तक उनका आपस में मनमुटाव चलता रहा जिसका समापन ब्रायंट की पहली बेटी के जन्म के साथ हुआ।
ब्रायंट की पहली बेटी नतालिया दियामंते ब्रायंट का जन्म 19 जनवरी 2003 को हुआ। नतालिया के जन्म ने ब्रायंट को अपने माता पिता के साथ अपने मतभेदों को समाप्त करने के लिए प्रेरित किया। 2005 के वसंत में अस्थानिक गर्भावस्था के कारण वेनेसा ब्रायंट का गर्भपात हो गया। उनकी दूसरी बेटी गिआना मारिया-ओनोरे ब्रायंट का जन्म 1 मई 2006 को हुआ था। गिआना का जन्म टीम के पूर्व साथी शकील ओ'नील की बेटी मियारा साना (जो फ्लोरिडा में पैदा हुई थी) के जन्म से मात्र 6 मिनट पहले हुआ था। 2007 के एक साक्षात्कार में पता चला कि ब्रायंट इतालवी भाषा को अभी भी धाराप्रवाह बोल लेते थे।
26 जनवरी 2020 को, एक हेलिकॉप्टर की दुर्घटना में ब्रायंट का निधन हो गया। इसमें उसकी तेरह साल की बेटी जीजी और साथ में सात अन्य लोग मारे गए।
यौन उत्पीड़न के आरोप
2003 की गर्मियों में ईगल, कोलोराडो के शेरिफ ने फेबर कैटलिन नामक 19 वर्षीय होटल कर्मचारी द्वारा दायर किये गए एक यौन उत्पीड़न मामले की जाँच के सिलसिले में ब्रायंट को गिरफ्तार कर लिया। ब्रायंट अपने टखने की सर्जरी के लिए ईगल में स्थित कौर्दिलेरा होटल के लौज तथा स्पा में ठहरे थे। फेबर ने ब्रायंट पर अपनी सर्जरी से पहले की रात अपने होटल के कमरे में उनका बलात्कार करने का आरोप लगाया. ब्रायंट ने उनके साथ यौन संबंध स्थापित करने की बात तो स्वीकारी, लेकिन यौन उत्पीड़न के आरोप का खंडन किया।
इस आरोप के कारण ब्रायंट की प्रतिष्ठा को काफी धक्का पहुंचा क्योंकि जानता के बीच उनकी छवि खराब होने के कारण मैकडॉनल्ड्स तथा न्यूटेला के साथ उनके विज्ञापनों के अनुबंध को समाप्त कर दिया गया। ब्रायंट की तस्वीर वाली जर्सी की बिक्री काफी कम हो गयी। हालांकि, सितंबर 2004 में फेबर द्वारा गवाही देने से इंकार करने के बाद इस मामले को अभियोजन पक्ष द्वारा वापस ले लिया गया। उसके बाद ब्रायंट इस घटना के लिए फेबर से माफ़ी मांगने को सहमत हो गये और सार्वजानिक रूप से कहा, "हालाँकि मैं सच्चे दिल से यह मानता हूँ कि हमारा यह संबंध आपसी सहमती पर आधारित था, लेकिन अब मुझे ऐसा लगता है कि वे (फेबर) इसे उसे रूप में नहीं देखती हैं जिसमे मैं देखता हूँ." फेबर ने ब्रायंट के खिलाफ अलग से एक सिविल मुकदमा दायर किया जिसे बाद में दोनों पक्षों में आपसी सहमति से निपटा लिया, इस निपटान की विशिष्ट शर्तों को लोगों से छुपाकर रखा गया।
विज्ञापन (इंडोर्समेंट)
2008 में ब्रायंट ने दो वाइरल वीडियोज को पूरा किया जिसमे उनको नाइकी के हाइपर डंक जूतों के प्रचार के लिए खतरनाक स्टंट करते हुए दिखाया गया है। पहले वाले में ब्रायंट को एक तेजी से भागती एस्टन मार्टिन गाड़ी के ऊपर से कूदते हुए दिखाया गया है और दूसरे में वे जैकऐस के दल के साथ ढेर सारे सांपों के ऊपर से कूदते हुए दिखाई देते हैं। इन दोनों वीडियो को यूट्यूब पर 4.5 मिलियन लोगों ने देखा था। ब्रायंट ने बाद में इशारों में कहा था कि स्टंट नकली थे, क्योंकि उनको वास्तव में करने पर लेकर्स के साथ उनके खतरनाक गतिविधियों में भाग ना लेने के अनुबंध का उल्लंघन होता था। नाइकी के हाइपर डंक जूतों का प्रचार करने के बाद ब्रायंट ने नाइकी द्वारा निर्मित अपने हस्ताक्षरित जूतों के चौथे संस्करण ज़ूम कोबी IV को पेश किया। 2010 में नाइकी ने 'नाइकी ज़ूम V' नामक एक अन्य जूते को लॉन्च किया। 2009 में ब्रायंट ने $25,000 से $285,000 कीमत वाली स्पोर्ट्स/लग्जरी घड़ियों "ब्लैक माम्बा कलेक्शन" का प्रचार करने के लिए न्यूबियो के साथ एक सौदे पर हस्ताक्षर किया। 9 फ़रवरी 2009 को ब्रायंट ईएसपीएन की पत्रिका (दी मैगज़ीन) के मुखपृष्ठ पर दिखाई दिए. हलान्न्की इसका बास्केटबॉल से कोई लेना-देना नहीं था, बल्कि यह ब्रायंट के एफसी बार्सिलोना के एक बड़े प्रशंसक होने के बारे में था। सीएनएन के अनुसार 2007 में ब्रायंट के समझौतों का अनुमानित मूल्य $16 मिलियन प्रति वर्ष था। 2009 में ब्रायंट $45 मिलियन के साथ फोर्ब्स ' की विश्व के सर्वाधिक पैसा कमाने वाले एथलीटों की सूचि में माइकल जॉर्डन के साथ दूसरे स्थान पर थे।
वीडियो खेल कवर खिलाड़ी:
परोपकारी कार्य
ब्रायंट आफ्टर-स्कूल ऑल-स्टार्स (एएसएएस) के ऑफिशियल एम्बेसडर (आधिकारिक राजदूत) हैं, जो कि एक अमेरिकी गैर-लाभ संगठन है जो अमेरिका के 13 शहरों में बच्चों को स्कूल के बाद व्यापक गतिविधियां एवं कार्यक्रम प्रदान करता है। ब्रायंट ने कोबी ब्रायंट चाइना फंड की भी शुरुआत की है जो चीनी सरकार द्वारा समर्थित सूंग चिंग लिंग फाउंडेशन के साथ भागीदारी करेगा. कोबे ब्रायंट चाइना फंड स्वास्थ्य तथा शिक्षा कार्यक्रमों हेतु चीन के भीतर धन जुटाने की कोशिश करेगा.
इयान हॉलैंड
इयान गेब्रियल हॉलैंड (जन्म 3 अक्टूबर 1990) एक क्रिकेटर है जो संयुक्त राज्य अमेरिका की क्रिकेट टीम के लिए खेलते हैं। उन्होंने ऑस्ट्रेलिया और इंग्लैंड में घरेलू क्रिकेट भी खेला है।
अंगदि सुरेश चन्नाबसप्पा
अंगदि सुरेश चन्नाबसप्पा भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के बेलगाम चुनाव क्षेत्र से १५ वीं लोकसभा के लिए सदस्य निर्वाचित हुए हैं।
भारत देसाई
भारत देसाई एक भारतीय खरबपति व्यवसायी हैं। केन्या में जन्मे भारत देसाई ने अपना पेशेवर जीवन टाटा कंसल्टेसी सर्विसेज से शुरू किया था। इसके चार साल बाद ही उन्होंने नौकरी छोड़कर अपनी पत्नी के साथ एक कंपनी सिंटेल शुरू की।
हेनरी मोयसन
हेनरी मोयसन (Ferdinand Frédéric Henri Moissan ; 28 सितम्बर 1852 – 20 फरवरी 1907) फ्रान्स के एक रसायनशास्त्री थे जिन्हे यौगिकों से फ्लोरीन को विलग करने के लिए सन १९०६ में नोबेल पुरस्कार प्रदान किया ग्या।
दुमका लोक सभा निर्वाचन क्षेत्र
दुमका लोक सभा निर्वाचन क्षेत्र भारत के झारखंड राज्य का एक लोक सभा निर्वाचन क्षेत्र है।
ठटिया गाँव, तिरवा (कन्नौज)
ठटिया तिरवा, कन्नौज, उत्तर प्रदेश स्थित एक गाँव है।
वैरोट, कर्णप्रयाग तहसील
वैरोट, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
जमुनी
जमुनी में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
संगणक अभियान्त्रिकी
संगणक अभियांत्रिकी या कम्प्यूटर अभियान्त्रिकी अभियांत्रिकी कि वह शाखा है जिसमे संगणक के सभी हार्डवेयर, साफ्टवेयर एवं प्रचालन तंत्र की डिजाइन, रचना, निर्माण, परीक्षण, रखरखाव आदि का अध्ययन किया जाता है। पहले यह वैद्युत प्रौद्योगिकी की एक शाखा मात्र थी।
इतिहास
कम्प्यूटर इंजीनियरिंग 1939 में शुरू हुई जब जॉन विन्सेंट एटानासॉफ़ और क्लिफोर्ड बेरी ने भौतिकी, गणित और इलेक्ट्रिकल इंजीनियरिंग के माध्यम से दुनिया का पहला इलेक्ट्रॉनिक डिजिटल कम्प्यूटर विकसित करना शुरू किया। जॉन विन्सेंट एटानासॉफ एक बार भौतिकी और गणित शिक्षक थे जो आयोवा स्टेट यूनिवर्सिटी और क्लिफोर्ड बेरी इलेक्ट्रिकल इंजीनियरिंग और भौतिकी के तहत पूर्व स्नातक थे। साथ में, उन्होंने एटानासॉफ़-बेरी कंप्यूटर बनाया, जिसे एबीसी भी कहा जाता है जिसे पूरा करने में 5 साल लग गए। जबकि 1940 के दशक में मूल एबीसी को ध्वस्त कर दिया गया और त्याग दिया गया, देर से आविष्कारकों को श्रद्धांजलि दी गई, एबीसी की प्रतिकृति 1997 में हुई थी, जहां उसने शोधकर्ताओं और इंजीनियरों की टीम को चार साल और 350,000 डॉलर बनाने के लिए एक टीम ली थी।
कम्प्यूटर इंजीनियरिंग शिक्षा का इतिहास
संयुक्त राज्य अमेरिका में पहला कम्प्यूटर इंजीनियरिंग डिग्री प्रोग्राम 1 9 72 में क्लीवलैंड, ओहियो में केस वेस्टर्न रिजर्व विश्वविद्यालय में स्थापित किया गया था। 2015 तक, अमेरिका में 250 ABET-मान्यता प्राप्त कम्प्यूटर इंजीनियरिंग कार्यक्रम थे। यूरोप में, कम्प्यूटर इंजीनियरिंग स्कूलों की मान्यता EQANIE नेटवर्क के विभिन्न एजेंसियों के हिस्से द्वारा की जाती है। इंजीनियरों के लिए नौकरी की आवश्यकताओं को बढ़ाने के कारण जो हार्डवेयर, सॉफ्टवेयर, फर्मवेयर को समेकित रूप से डिजाइन कर सकते हैं और उद्योग में उपयोग किए जाने वाले सभी कम्प्यूटर सिस्टमों का प्रबंधन कर सकते हैं, दुनिया भर के कुछ तृतीयक संस्थान आमतौर पर कम्प्यूटर इंजीनियरिंग नामक स्नातक की डिग्री प्रदान करते हैं। कम्प्यूटर इंजीनियरिंग और इलेक्ट्रॉनिक इंजीनियरिंग कार्यक्रमों में उनके पाठ्यक्रम में एनालॉग और डिजिटल सर्किट डिजाइन शामिल हैं। अधिकांश इंजीनियरिंग विषयों के साथ, कम्प्यूटर इंजीनियरों के लिए गणित और विज्ञान का एक अच्छा ज्ञान होना जरूरी है।
शैक्षिक विषय के रूप में संगणक प्रौद्योगिकी
आजकल अधिकांश इंजिनियरिंग महाविद्यालयों में कम्प्यूटर इंजीनियरिंग की शिक्षा स्नातक स्तर पर उपलब्ध है। कम्प्यूतर इंजीनियरिंग के लिये विज्ञान और गणित की अच्छी जानकारी आवश्यक है। संगणक प्रौद्योगिकी के मूल विषय हैं:
आईसीसी विश्व क्रिकेट लीग डिवीजन वन 2007
2007 आईसीसी विश्व क्रिकेट लीग डिवीजन वन एक दिवसीय अंतरराष्ट्रीय क्रिकेट टूर्नामेंट के 29 जनवरी 2007 से 7 फरवरी 2007 खेला नैरोबी, केन्या में था। डिवीजन एक है, जो अब मृत आईसीसी 6 राष्ट्र चैलेंज के लिए उत्तराधिकारी है, आईसीसी विश्व क्रिकेट लीग के उच्चतम स्तर है, और प्रभावी ढंग से 10 टेस्ट खेलने वाले देशों के लिए नीचे दिए गए क्रिकेट का दूसरा स्तर है। इस टूर्नामेंट 2007 क्रिकेट विश्व कप है कि मार्च 2007 में वेस्ट इंडीज में जगह ले ली के लिए एक महत्वपूर्ण वार्म अप के रूप में कार्य किया।
खेल नैरोबी जिमखाना क्लब, रुअरक स्पोर्ट्स क्लब और जाफरी स्पोर्ट्स क्लब, सभी नैरोबी में स्थित पर खेला गया।
अंक तालिका
स्कॉटलैंड और केन्या फाइनल जो केन्या ने जीती लिए अर्हता प्राप्त की। दोनों योग्य के लिए 2007 ट्वेंटी-20 क्रिकेट विश्व चैम्पियनशिप सितंबर में दक्षिण अफ्रीका में आयोजित किया जाएगा।
क्वार्क-ग्लूऑन प्लाज्मा
क्वार्क-ग्लूऑन प्लाज्मा (Quark–gluon plasma) जिसे क्वार्क सूप या ग्लाज्मा' भी कहते हैं, भौतिकी के मानक प्रारूप के अंतर्गत पदार्थ की पाँचवीं अवस्था है। इस पदार्थ में कण का अवशेष भी नहीं है। यदि प्रोटॉन को अति उच्च तापमान अथवा अति उच्च घनत्व प्रदान किया जाय तो एक ऐसी प्रावस्था की प्राप्ति होती है जिसमें मु्ख्यतः क्वार्क और ग्लूऑन मिलते हैं। माना जा रहा है कि बिग बैंग के तुरंत बाद ही ऐसे पदार्थों का बनना शुरु हो गया।
बाहरी कड़ियाँ
By colliding particles, physicists hope to recreate the earliest moments of our universe, on a much smaller scale]
कोड़मदेसर भैरुजी
राव बिकाजी जोधपुर राज घराने से थे और सन् 1465 AD में जोधपुर छोड़ आज के कोडमदेसर आ गए और आज जहां मंदिर विद्यमान है वहीं शहर बसाने की सोची, केवल अपने शुरुआती वर्षों में पर कुछ समय पश्चात अपने मंत्रियों की सलाह पर मन बदल दिया औऱ बीकानेर शहर वर्तमान जगह पर रखी जो आज हम देखते है। कोडम देसर गांव में उन्होंने भेरूजी को समर्पित एक मंदिर बनाने का फैसला किया।
एक पुजारी द्वारा भेरूजी की मूर्ति की कहानी इस प्रकार है -
" एक भक्त को भेरूजी का विग्रह अपने ग्रह नगर मन्दोर जोधपुर से लाने की इच्छा हुई,  तोह बाबा भैरवनाथ उसकी भक्ति से प्रसन्न हुए। बाबा भैरवनाथ ने उसे सावधान किया की अगर वह मूर्ति रास्ते में किसी भी धरती पर रख देता है तो मूर्ति वापिस उठाई नहीं जा सकेगी"।
फिर उस भक्त ने मूर्ति को मन्दोर से ले जाना शुरू किया और बीच रास्ते में उसे थकावट महसूस होने लगी सो उसने वहीं मूर्ति रख कर विश्राम करने की सोची। मूर्ति धरातल पर रखने पर उसे उसकी अपनी गलती याद आयी पर तब तक देर हो चुकी थी । अब बाबा भैरवनाथ अपना स्थान अटल कर चुके थे "।
काफी समय बाद जब राव बिकाजी जंगलाबाद(बीकानेर का पुराना नाम) पहुंचे तो उन्होंने उसी स्थल पर मंदिर बनाने की ठानी । गौर करने वाली बात यह है की भेरूजी मंदिर उन्न दुर्लभ मंदिरों की सूची में है जिसमे मूर्ति के ऊपर छत नहीं है । ऐसा एक और मंदिर केवल शनि देव को समर्पित है, महाराष्ट्र के शनि शिंगणापुर में भगवान शनिदेव की है।
बाबा भैरवनाथ जो भगवान शिव की भौहों के बीच से उत्तपन्न हुए है तोह इसीलिए उन्हें भगवान शिव का तीसरा नेत्र भी कहा जाता है।
आगर आप नव विवाहित है तोह यहां आपको अवश्य बाबा के दर्शन लेने चाहिए।
यहां अन्य मंदिर जैसे भगवान को केवल पुजारी ही नहीं अपितु भक्त भी आपने हाथों से उनके मुख में प्रसाद चढ़ा सकते है।
जो प्रसाद चढ़ाया जाता है वह आप अपने साथ नहीं ले जा सकते ओर सारा प्रसाद आपको यहीं समाप्त करना पड़ता है।
कालभैरव को उनके भक्त यहां मदिरा भी प्रसाद के रूप में चढ़ाते है और ना के केवल मिठाइयाँ।
यहां पशु बली की भी परम्परा है जो भक्त धन्यवाद स्वरूप भगवान भैरव को समर्पित करते है।
यहां श्वान पूजे जाते है क्योंकि श्वान भगवान काल भैरव को अति प्रिय है।
बाहरी कड़ियाँ
https://vedictempleshrines.blogspot.com/2023/05/blog-post_20.html?m=1
https://www.rajasthantourplanner.com/Religious-Places-in-Rajasthan/kodamdesar-bheruji-temple-bikaner.html
https://www.cityexpressnews.in/2022/09/blog-post_927.html?m=1
कीमोथेरेपी
रसोचिकित्सा (chemotherapy) या रासाय चिकित्सा या रसायन चिकित्सा या कीमोथेरेपी एक ऐसा औषधीय उपचार है जो कैंसर की कोशिकाओं को नष्ट करने के लिए दिया जाता है। कीमोथेरेपी शब्द दो शब्दों से मिलकर बना है - कैमिकल अर्थात् रसायन और थेरेपी अर्थात् उपचार। किस को किस प्रकार की कीमोथेरेपी दी जाए, इसका निर्णय इस बात पर निर्भर करेगा कि आपको किस प्रकार का कैंसर है। कीमोथेरेपी अकेले भी दी जा सकती है या सर्जरी अथवा रेडियोथेरेपी के साथ भी।
कीमोथेरेपी कैसे दी जा सकती है?
कीमोथेरेपी अनेक तरीकों से दी जा सकती है, इसे देने की सबसे आम विधियां हैं-
कीमोथेरेपी कितने अन्तराल पर दी जा सकती है?
आपके उपचार के आधार पर यह विभिन्न अन्तरालों पर दी जा सकती है, जैसे-रोजाना, साप्ताहिक रूप से, प्रत्येक दो/तीन सप्ताह पर या लगातार।
उपचार के फायदे
कीमोथेरेपी के फायदे इस बात पर निर्भर करते हैं कि आपको किस प्रकार का कैंसर है और वह कितना बढ़ चुका है। कीमोथेरेपी के उद्देश्यों में निम्नलिखित बातें शामिल हैं-
कीमोथेरेपी के सम्भावित नुकसान क्या हैं?
कीमोथेरेपी उपचार के अनेक सम्भावित दुष्परिणाम हैं। ये दुष्परिणाम आपको सुझाई गई कीमोथेरेपी के प्रकार पर निर्भर करेंगे।
रक्त कोशिकाओं पर कीमोथेरेपी का प्रभाव
मुख्यतः रक्त कोशिकाएं तीन प्रकार की होती हैं, जो इस प्रकार हैं-
कीमोथेरपी उपचार द्वारा आपकी रक्त कोशिकाओं की संख्या घट सकती है। इसलिए आपके रक्त की जांच नियमित तौर पर की जाएगी। इन जांचों में सफेद कोशिकाओं, लाल कोशिकाओं और प्लेटलेट्स की संख्या देखी जाएगी।
यदि कीमोथेरपी उपचार द्वारा आपकी सफेद कोशिकाएं घट गई हैं, तो आपकेशरीर में संक्रमण से लडने की क्षमता कम हो जाएगी। आपको संक्रमण हुआ है, यह जानने का एक तरीका है आपके शरीर के तापमान का बढ़ना। यदि आपके शरीर का तापमान 37.5 डिग्री सेल्सियस या उससे अधिक है, अथवा आपको गले में घाव होने, खांसी, जुकाम या दस्त जैसे संक्रमण के कोई भी लक्षण नजर आते हैं, तो आपको तुरन्त डॉक्टर से सम्पर्क करना चाहिए। यदि आपकी सफेद रक्त कोशिकाएं बहुत कम हैं तो आपका उपचार कुछ समय के लिए टालना पड़ सकता है।
ये कोशिकाएं खून के बहाव को बांधे रखती हैं, उदाहरण के लिए जब आपका कोई अंग थोडा सा कट जाता है तो खून के बहाव को ये कोशिकाएं ही बांधती हैं। यदि कीमोथेरेपी के कारण आपकी प्लेटलेट्स बहुत कम हो गई हैं तो आप देखगे कि आपको आसानी से खरोंचें लग जाती हैं, अथवा आपकी नाक या मसूड़ों से खून बहता है। यदि आपकी प्लेटलेट्स संख्या सामान्य स्तर से नीचे हैं, तो आपको प्लेटलेट्स चढवाने की जरूरत पड़ सकती है, अन्यथा हो सकता है कि हमें आपका उपचार कुछ समय के लिए टालना पड़े।
मुंह पर कीमोथेरेपी उपचार का प्रभाव
कैंसर की कोशिकाओं को नष्ट करने के साथ-साथ कीमोथेरेपी उपचार आपके मुंह के अन्दर की कोशिकाओं को भी नष्ट कर सकता है। इससे आपका मुंह लाल पड़ सकता है और आपको मुंह में घाव होने और बेचैनी का एहसास हो सकता है, साथ ही आपके मुंह में संक्रमण होने की सम्भावनाएं भी बढ़ सकती हैं। इसलिए यह जरूरी है कि आप उपचार के दौरान अपने मुंह का विशेष रूप से ध्यान रखें।
जितना अधिक संभव हो सके आपको अपना मुंह उतना साफ रखना चाहिए। हर बार खाना खाने के बाद एक मुलायम दातून और फ्लुओराइड युक्त मंजन से अपने दांत साफ करें। यदि आपके मसूड़ों में घाव है, तो संवेदनशील दांतों के लिए प्रयुक्त होने वाला मंजन इस्तेमाल करें। मसूड़ों से शुरू करते हुए नीचे की ओर ब्रश करते हुए अपने दांतों को कोमलता से साफ करें। यदि आपकी जुबान पर ज्यादा घाव नहीं हैं तो आपको अपनी जीभ भी कोमलतापूर्वक साफ करनी चाहिए।
यदि आप नकली दांत लगाते हैं, तो आपको उन्हें दिन में दो बार साफ करना चाहिए और खाने के बाद अच्छी तरह धोना चाहिए। उन्हें रात भर पानी में भिगो कर रखना चाहिए और उन्हें विसंक्रमित करने के लिए आपको हफ्ते में एक बार किसी जीवाणुनाशक घोल का इस्तेमाल करना चाहिए।
अपने मुंह को ताजगी देने और नम रखने के लिए अधिक से अधिक मात्रा में द्रव पदार्थ पिएं। नमक के पानी से अपना मुंह साफ करना भी आपके लिए फायदेमंद हो सकता है (लगभग 500 मिली। कुनकुने पानी में एक चाय की चम्मच भर नमक घोलें, इससे अपना मुंह साफ करें/गरारा करें और फिर कुल्ला कर दें)। यदि आपको नमक का प्रयोग करना पसंद नहीं है तो आप ताजे पानी से भी ऐसा कर सकते हैं।
यदि आपके मुंह में घाव हो जाते हैं, मुंह में फोड़े पड़ जाते हैं या मुंह के छाले हो जाते हैं तो आपको इसकी जानकारी सीधे अपने डॉक्टर को देनी चाहिए। वह आपको कोई ऐसा उपाय बता सकता है जिससे आपको दर्द से राहत मिल सके।
भूख पर कीमोथेरेपी उपचार का प्रभाव
कभी-कभी कीमोथेरेपी उपचार आपकी भूख पर असर डाल सकती है। इसके फलस्वरूप आपका वजन घट या बढ़ सकता है। यदि आपको अपने कीमोथेरेपी उपचार के दौरान खाने-पीने के बारे में किसी तरह की सलाह की जरूरत हो, तो आप अपने डॉक्टर या नर्स से यह कह सकते हैं कि वह आपको किसी डायटीशियन के पास भेज दे।
आपका स्वाद बदल सकता है, पर प्रायः उपचार पूरा होने के दो से तीन महीनों के भीतर वह फिर से सामान्य हो जाता है।
बाल
कीमोथेरेपी की कुछ औषधियों से बाल पतले हो सकते हैं, या दुर्भाग्यवश कुछ मामलों में पूरी तरह से बाल झडने की समस्या सामने आ सकती है। यह समस्या हमेशा अस्थाई होती है और आपका कीमोथेरेपी उपचार पूरा होने पर आपके बाल पुनः वापस आ जाएंगे। बाल झड़ने की समस्या कम करने के लिए कुछ प्रकार के कीमोथेरेपी उपचारों हेतु स्कैल्प कूलिंग का प्रयोग किया जा सकता है।
गर्भाधारण और जननक्षमता
ऐसी कोई वजह नहीं है कि संभोग से परहेज किया जाए, लेकिन हम कॉन्डोम इस्तेमाल करने की सलाह देते हैं। हो सकता है कि आपके शरीर से निकलने वाले द्रव में कीमोथेरेपी का कुछ अंश हो, अतः ऐसे में कॉन्डोम का प्रयोग आपके साथी को सुरक्षित रखेगा।
कुछ कीमोथेरेपी उपचार आपकी जननक्षमता पर प्रतिकूल प्रभाव डाल सकते हैं। यह समस्या अस्थाई भी हो सकती है और स्थाई भी।
धूप से बचाव
कीमोथेरेपी की कुछ औषधियां आपकी त्वचा को धूप के प्रति अधिक संवेदनशील बना सकती हैं। यदि आपको इनमें से कोई औषधि दी जा रही है तो आपसे कुछ विशेष सावधानियां बरतने को कहा जाएगा। इसमें शामिल हैं धूप में रहने का समय कम करना, जहां कहीं सम्भव हो वहां छाया में रहना, हैट पहनना और धूप से बचाव करने वाली हाई फैक्टर क्रीम का इस्तेमाल करना।
थकान
कीमोथेरेपी से आपको आम दिनों की तुलना में अधिक थकावट का एहसास हो सकता है। यह जरूरी है कि आप अपने शरीर की जरूरत का ध्यान रखें और यदि आपको आराम की जरूरत हो तो आराम करें, लेकिन यदि आपको लगता है कि आप सामान्य रूप से कामकाज करने में सक्षम हैं तो ऐसा जरूर करें। कुछ लोगों को हल्का-फुल्का व्यायाम करना और साथ ही आराम करना फायदमंद लगता है।
त्वचा और तंतुओं को नुकसान
कीमोथेरेपी की कुछ औषधियां, जो ड्रिप में या सुई द्वारा दी जाती हैं, अगर आपकी नस के बाहर रिस जाएं तो त्वचा और उसके आस-पास के क्षेत्र को नुकसान पहुंचा सकती हैं। अत्यधिक दुर्लभ स्थितियों में ही ऐसा होता है, लेकिन यह जरूरी है कि जिस जगह आपको ड्रिप लगी है, यदि आपको वहां दर्द या जलन का एहसास होता है तो आप अपनी नर्स को तुरन्त इस बारे में जानकारी दें।
अन्य जानकारी
आपके उपचार के कई दिनों बाद तक आपके शरीर के द्रव पदार्थों (खून, पेशाब और उल्टी) में कुछ अंश में कीमोथेरेपी के तत्व मौजूद हो सकते है। हांलाकि इससे नुकसान पहुंचने का खतरा बहुत कम है, फिर भी यह जरूरी है कि दूसरों को कीमोथेरेपी के सम्पर्क में आने से बचाया जाए। इसलिए हमारी यह सलाह है कि आप टॉयलेट का इस्तेमाल करने के तुरन्त बाद पानी चला दें और अपने हाथ अच्छी तरह से धोएं। यदि शरीर के द्रव पदार्थ फैल गए हों अथवा आपका हाथ उन पर लग गया हो तो आपको रबड़ के दस्ताने पहनने चाहिएं।
कीमोथेरेपी उपचार कराने का मतलब यह नहीं है कि आप अपने परिवार और दोस्तों के साथ करीबी सम्बन्ध नहीं रख सकते। इसमें चुम्बन लेना और गले लगना शामिल हैं।
कीमोथेरेपी कराने वाले सभी रोगियों को फ्लू होने का खतरा होता है। यदि आप शरद ऋतु में या सर्दियों के दौरान कीमोथेरेपी करा रहे हैं तो आपको फ्लू से प्रतिरक्षण की सलाह दी जाती है। उचित यह होगा कि आप अपना कीमोथेरेपी उपचार शुरू होने के 7-10 दिन पहले ही टीका लगवा लें। यदि आपकी कीमोथेरेपी शुरू हो गई है तो हो सकता है कि उतनी अच्छी तरह से आपका प्रतिरक्षण न हो सके क्योंकि तब प्रतिरक्षण के प्रति आपकी प्रतिक्रिया घटने की सम्भावना रहती है। इससे आपकेशरीर की रोगप्रतिकारक पैदा करने की क्षमता घटती है, जो आपको फ्लू से बचाने के लिए जरूरी हैं।
यदि आप कीमोथेरेपी के दौरान टीका लगवाते हैं, तो आपको ऐसा तब ही करना चाहिए जबकि आपकी सफेद कोशिकाओं की संख्या सामान्य स्तर पर आ जाए। यदि आपकी सफेद कोशिकाओं की संख्या कम है तो आपको टीका लगवाने से बचना चाहिए क्योंकि ऐसा करने से आपके शरीर का तापमान बढ़ सकता है। इससे यह गलतफहमी हो सकती है कि आपको संक्रमण के कारण बुखार हो गया है और नतीजतन आपको बेवजह अस्पताल में इलाज कराना पड़ सकता है।
अमर बोस
अमर गोपाल बोस (बांग्ला: অমর গোপাল বসু) (जन्म २ नवंबर, १९२९) बोस कार्पोरशन के संस्थापक और पीठाध्यक्ष थे। भारतीय मूल के अमेरीकी और विद्युत अभियंता अमर गोपाल बोस के पास २००७ के आंकड़ों फोरबीस ४०० के अनुसार उनकी कुल संपत्ति को १.८ बिलियन डॉलर आँका गया था। बंगाली पिता और श्वेत अमेरिकी मां की संतान बोस का जन्म और पालन पोषण पेन्सिलवेनिया के फ़िलेडेल्फ़िया शहर में हुआ। उनके पिता नोनी गोपाल बोस भारतीय स्वतंत्रता संग्राम के सेनानी होने के कारण औपनिवेशिक ब्रिटिश सरकार द्वारा जेल भी भेज गए। तत्कालीन सरकार की अन्य कारवाहियों के बचने के लिए वे १९२० में भागकर कलकत्ता आ गए। <!-- Amar Bose first displayed his entrepreneurial skills and his interest in electronics at age thirteen, when, during the World War-II years, he enlisted school friends as co-workers in a small home business repairing model trains and home radios, to supplement his family's income.
Following graduation, Bose took a position at MIT as an Assistant Professor. He focused his research on acoustics, leading him to invent a stereo loudspeaker that would reproduce, in a domestic setting, the dominantly reflected sound field that characterizes the listening space of the audience in a concert hall.
Bose was awarded significant patents in two fields which, to this day, are important to the Bose Corporation. These patents were in the area of loud speaker design and non-linear, two-state modulated, Class-D, power processing.
To found his company in 1964, for initial capital, he turned to angel investors including his MIT thesis advisor and professor, Dr. Y. W. Lee (who invested his life savings on the effort ).
During his early years as a professor, Bose bought a high-end stereo speaker system in 1956 and was reportedly underwhelmed by the performance of his purchase. This would eventually pave the way for his extensive speaker technology research, concentrating on key weaknesses in the high-end speaker systems available during Bose's time, and focusing on psychoacoustics, which would become a hallmark of the company's audio products. Applying similar psychoacoustic principles to headphone technology, Bose created the Tri-Port Earcup Drivers." Today, the Bose Corporation is a multifaceted entity with more than 12,000 employees, worldwide, that produces products for home, car, and professional audio, as well as conducts basic research in acoustics, automotive systems, and other fields.
Bose Corporation, as a privately held company, does not publish its financial numbers, however a few hundred shareholders do receive audited annual financial statements.
At the annual shareholder meeting in June, 2008, Dr. Bose indicated that he was working on a plan and legislation that would ensure the company remained independent upon his death but he declined to provide details.
Legend has it that Dr. Bose was not satisfied by the calibre of window glass used in his company's spacious Framingham, MA headquarters. He allegedly had all the windows (about 85% of the exterior building is glass) replaced with expensive optical grade glass.
In addition to running his company, Bose remained a professor at MIT until 2000.
His son, Vanu Bose, is the founder and CEO of Vanu, Inc., a firm whose software-based radio technology provides a wireless infrastructure that enables individual base stations to simultaneously operate GSM, CDMA, and iDEN. His daughter, Maiya, is a practicing chiropractor.
Amar Bose maintains homes in Wayland, Massachusetts, and in Hawaii. He is married to Ursula Boltshauser, a senior manager at Bose Corporation.
नेपाल मण्डल
नेपाल के रूपरेखा और इतिहास के अनुसार प्रारंभिक मध्ययुगीन काल के दौरान नेपाल में जो राज्य शामिल थे, वे हैं: पश्चिम में खस, दक्षिण में कर्नाटक और केंद्र में नेपाल मण्डल और पूर्व में किरात।
भक्तपुर 15वीं शताब्दी तक नेपाल मण्डल की राजधानी थी। इसी समय के दौरान काठमांडू और पाटन सहित तीन राजधानियों की स्थापना की गई थी।
सांस्कृतिक सीमा
नेपाल मण्डल की सीमा को पारंपरिक रूप से 64 हिंदू और 24 बौद्ध तीर्थ स्थलों के स्थानों द्वारा परिभाषित किया गया है। हिंदू मंदिरों में 64 शिवलिंग शामिल हैं, जो पश्चिम में नुवाकोट जिले के ब्रह्मेश्वर से पूर्व में दोलखा जिले के भीमेश्वर तक फैले हुए हैं। 24 बौद्ध तीर्थ स्थल पश्चिम में त्रिशूली नदी से पूर्व में डोलालघाट तक फैले हुए हैं। जब एक क्रमबद्ध पैटर्न के रूप में देखा जाता है, तो वे चक्रसंवर तन्त्र का चित्र बनाते हैं, जो बौद्ध धर्म के वज्रयान के प्रमुख देवता हैं। नेपाल मण्डल की कल्पना ही इसी चक्रसंवर तन्त्र के आधार पर की गई थी। फ्रांसिस बुकानन ने 1819 में प्रकाशित नेपाल के साम्राज्य के एक लेख में लिखा है कि काठमांडू से चार तीर्थ स्थल नेपाल की सीमाओं को चिह्नित करते हैं: नीलकंठ (काठमांडू से उत्तर की ओर आठ दिन की यात्रा), नतेश्वर (दक्षिण दिशा में तीन दिन की यात्रा), कलेश्वर (पश्चिम दिशा में दो दिन की यात्रा) और भीमेश्वर (पूर्व दिशा की ओर में चार दिन की यात्रा)।
निवास
नेपाल मण्डल के सबसे पुराने निवासी नेवार हैं, जो कई नस्लीय उपभेदों के हैं और जो सहस्राब्दियों से यहाँ के निवासी हैं। नेवार सभ्यता विभिन्न संस्कृतियों का मिश्रण है, जो नेपाल मण्डल की सांस्कृतिक विरासत है। समाजशास्त्रियों के अनुसार नेपाल के लोग ही धीरे-धीरे नेवार के नाम से जाने जाने लगे।
2019–21 आईसीसी विश्व टेस्ट चैम्पियनशिप फाइनल
2019–2021 आईसीसी विश्व टेस्ट चैम्पियनशिप का फाइनल, उद्घाटन आईसीसी विश्व टेस्ट चैंपियनशिप, 18 से 23 जून 2021 तक रोज बाउल, साउथेम्प्टन, इंग्लैंड में भारत और न्यूजीलैंड के बीच खेला गया था। यह शुरू में पांच दिनों के लिए निर्धारित किया गया था, लेकिन खेल के दौरान बारिश की रुकावट के कारण समय गंवाने का मतलब था कि नियोजित आरक्षित दिन का उपयोग किया गया था। न्यूजीलैंड ने आठ विकेट से मैच जीतकर उद्घाटन आईसीसी विश्व टेस्ट चैम्पियनशिप के विजेता के रूप में ताज पहनाया। न्यूजीलैंड ने पहली बार आईसीसी टेस्ट चैम्पियनशिप गदा जीती,  और उन्हें 1.6 मिलियन अमेरिकी डॉलर का नकद पुरस्कार भी दिया गया, जबकि भारत ने 800,000 अमेरिकी डॉलर जीते।
2000 आईसीसी नॉकआउट ट्रॉफी में विजयी होने के बाद यह न्यूजीलैंड की दूसरी बड़ी आईसीसी ट्रॉफी जीत थी, और केन विलियमसन आईसीसी प्रतियोगिता जीतने वाले स्टीफन फ्लेमिंग के बाद न्यूजीलैंड के दूसरे कप्तान बने। फाइनल जीतने पर, विलियमसन ने कहा कि यह "एक बहुत ही खास अवसर और एक शानदार एहसास" था। भारत के कप्तान, विराट कोहली ने स्वीकार किया कि न्यूजीलैंड बेहतर टीम थी, लेकिन उन्होंने भविष्य की विश्व टेस्ट चैंपियनशिप का फैसला करने के लिए सर्वश्रेष्ठ-ऑफ-थ्री शृंखला का भी आह्वान किया। पहली पारी में पांच विकेट लेने सहित सात विकेट लेने के बाद न्यूजीलैंड के काइल जैमीसन को मैन ऑफ द मैच चुना गया।
पृष्ठभूमि
भारत और न्यूजीलैंड ने 2019–2021 आईसीसी विश्व टेस्ट चैम्पियनशिप के लीग चरण में शीर्ष दो टीमों के रूप में फाइनल के लिए क्वालीफाई किया। कोविड-19 महामारी और कई श्रृंखलाओं के स्थगित होने के कारण, लीग स्टैंडिंग अर्जित अंकों के प्रतिशत के आधार पर निर्धारित की गई थी। 2 फरवरी 2021 को, ऑस्ट्रेलिया ने दक्षिण अफ्रीका के खिलाफ अपनी श्रृंखला को स्थगित कर दिया, जिसके परिणामस्वरूप न्यूजीलैंड के लिए फाइनल में एक गारंटीकृत बर्थ हो गया।  घरेलू टेस्ट सीरीज में इंग्लैंड को 3-1 से हराने के बाद, 6 मार्च 2021 को, भारत ने भी फाइनल के लिए अपनी जगह पक्की कर ली।
फाइनल शुरू में लॉर्ड्स में होने वाला था, लेकिन 10 मार्च 2021 को अंतर्राष्ट्रीय क्रिकेट परिषद (आईसीसी) ने पुष्टि की कि खेल को रोज बाउल में स्थानांतरित कर दिया गया था क्योंकि मैदान के ऑन-साइट होटलों ने स्थल को बुलबुला वातावरण स्थापित करने के लिए उपयुक्त बनाया था, चल रहे कोविड-19 महामारी द्वारा आवश्यक बनाया गया। इंग्लैंड ने 2020 में अपने कुछ अंतरराष्ट्रीय मुकाबलों के लिए मैदान का इस्तेमाल किया था। 8 जून 2021 को, आईसीसी ने फाइनल के लिए मैच अधिकारियों को नियुक्त किया, जिसमें माइकल गफ और रिचर्ड इलिंगवर्थ को मैदानी अंपायरों के रूप में नामित किया गया था। फाइनल से पहले, भारतीय टीम ने रोज बाउल में कप्तान विराट कोहली इलेवन और कप्तान केएल राहुल इलेवन के बीच चार दिवसीय इंट्रा-स्क्वाड अभ्यास मैच खेला। भारतीय क्रिकेटरों ने 4 मई 2021 को 2021 इंडियन प्रीमियर लीग के निलंबन के बाद से कोई मैच नहीं खेला था। इसके विपरीत न्यूजीलैंड की टीम ने जून के पहले दो सप्ताह में इंग्लैंड के खिलाफ दो मैचों की टेस्ट सीरीज खेली थी।
पहला दिन
खेल का पहला दिन शुक्रवार 18 जून 2021 को होने वाला था। जैसा कि पूर्वानुमान था, पूरे दिन भारी बारिश हुई जिससे कोई खेल नहीं हो सका। दोपहर में बारिश रुक गई, लेकिन इससे आउटफील्ड जलमग्न हो गई और अंपायरों ने दोपहर 3 बजे बीएसटी पर दिन का खेल रद्द करने का फैसला किया। छह घंटे के नुकसान ने सुनिश्चित किया कि खेल बुधवार 23 जून को छठे और रिजर्व डे तक जारी रहेगा।
दूसरा दिन
दूसरे दिन की शुरुआत में मौसम शुष्क था, और बारिश का कोई पूर्वानुमान नहीं होने के कारण, खेल सुबह 10:30 बजे समय पर शुरू हुआ। न्यूजीलैंड ने टॉस जीतकर पहले क्षेत्ररक्षण का फैसला किया, भारत को बल्लेबाजी के लिए उतारा। कप्तान केन विलियमसन ने कहा कि उनका फैसला ठंडे मौसम के कारण था, हालांकि उन्होंने कहा कि उन्हें पूरे खेल में लगातार विकेट की उम्मीद थी। भारत के ओपनिंग बल्लेबाज रोहित शर्मा और शुभमन गिल ने 62 रनों की ओपनिंग साझेदारी करके मैच की जोरदार शुरुआत की। अनुकूल परिस्थितियों के बावजूद न्यूजीलैंड के तेज गेंदबाज टिम साउथी और ट्रेंट बोल्ट लगातार गेंदबाजी नहीं कर पाए। काइल जैमीसन ने लंच से पहले गेंदबाजी शुरू की और मैच का पहला विकेट लिया, रोहित शर्मा ने एक गेंद को तीसरी स्लिप पर डायवर्ट किया जहां वह साउथी के हाथों लपके गए। गिल फिर भी गिर गए, नील वैगनर की गेंद पर कैच लपके, लंच के समय भारत को दो विकेट पर 69 रन पर छोड़ने के लिए, चेतेश्वर पुजारा और भारतीय कप्तान विराट कोहली दो बल्लेबाज थे।
पुजारा और कोहली ने लंच से पहले और बाद में अपनी साझेदारी में सावधानी से बल्लेबाजी की, पुजारा ने अपना पहला रन बनाने में 50 मिनट और 35 गेंद का समय लिया। इसके बाद उन्होंने लगातार चौके बनाए लेकिन बौल्ट की गेंद पर लेग बिफोर विकेट (एलबीडब्ल्यू) के बाद 16 और रनलेस गेंदों के बाद आउट हो गए। उस समय का स्कोर तीन विकेट पर 88 रन था, जिसमें अजिंक्य रहाणे क्रीज पर कोहली के साथ शामिल हुए। दोपहर के सत्र के दौरान खराब रोशनी के लिए कई रुकावटें आईं, पहले चाय पीने के लिए मजबूर किया, और फिर अंततः 146 पर भारत के साथ केवल 64.4 ओवर के बाद दिन का खेल समाप्त किया।  कोहली और रहाणे क्रमश: 44 और 29 रन बनाकर रातों-रात नाबाद बल्लेबाज बने रहे।